فیلیپین دولت باشقانی رودریگو دوترت‌ین، اؤلکه‌سی‌نین آدینی "ماهارلیکا" اولا‌راق دییش‌دیرمک فیکرینی دیرلندیردیگی بیلدیریلیب.
فیلیپین مطبوعاتیندا یئر آلان خبرلره گؤره، دوترت، بیر ایسپان کولونیسی ایکن II. فیلیپ‌ین آدی‌نین وئریلدیغی اولکه‌نین ایسمینی گونون بیرینده "ماهارلیکا" اولا‌راق دییشه‌جگینی بیلدیریب.
پرزیدنت سؤزچوسو سالوادور پانلو، مطبوعاتا وئردیگی آچیقلامادا، رودریگو دوترت‌ین، اؤلکه‌نین آدی‌نین دییش‌دیریله‌بیله‌جگی باره‌ده "بیر فیکری ایفاده ائتدیگینی" دیله گتیردی.
پانلو، "آنایاسادا، کونگره‌نین اؤلکه‌نین آدینی دییش‌دیره‌بیله‌جک و داها سونرا بونو رفراندومونا تقدیم ائده‌جک بیر قانون چیخارابیلمسی نظرده توتولور." دئدی.
مالایجا بیر کلمه اولان ماهارلیکانین، اؤلکه‌نین مالای کیم‌لیگینی یانسیدماق اوچون سئچیلدیگی ایفاده ائدیلیب.
اؤلکه‌نین آدی‌نین "ماهارلیکا" اولا‌راق دییشدیریلمه‌سی فیکری، کئچمیش دولت رهبری فردیناند مارکوس ایله گوندمه گلمیشدی.
